โลก
แหล่งกำเนิดแห่งความงามเหนือจินตนาการ และความอัศจรรย์อันสุดหยั่งถึง
ไร้ซึ่งเหตุผล จนเกินควบคุม
ดาวดวงนี้เย้ยหยันพลังคำพูดอันอ่อนด้อยของเรา
ใช่ หากอยากเข้าใจความยิ่งใหญ่ ของโลกใบนี้อย่างแท้จริง
บางครั้งก็ต้องลบหลู่
จงมองดูผู้ลบหลู่
ตัวตนของเขากลายเป็นสิ่งต่ำทราม ชั่วร้าย และน่ารังเกียจ
จากอดีตพิธีกรทอล์กโชว์ผู้ยิ่งใหญ่
เขาถูกผลักไสจากระบบนิเวศที่เปลี่ยนแปลง ไปสู่ดินแดนที่แห้งแล้งและโหดร้ายยิ่งกว่าเดิม
พอดแคสต์รายสัปดาห์
ที่ซึ่งปราศจากพลังหล่อเลี้ยงจากผู้ชมในสตูดิโอ
ตัวตลกผู้มีดวงตาเล็กทื่อ
แววตาของตุ๊กตาที่แต่งหน้าหยาบๆ
เขาถูกบีบให้เสพเศษเสี้ยว แห่งความสนใจอันน้อยนิดจากบรรดา
แฟนคลับที่โทรเข้ามาแบบสุ่ม
เสียสติเพราะถูกกระตุ้นด้วยกลิ่นอายดิบของ ความกระตือรือร้นอันน้อยนิดของพวกเขา
เขาออกแสวงหาในดินแดนอันไกลโพ้น โดยไม่มีใครเชื้อเชิญ
เพราะถูกกระตุ้นด้วย ความโหยหาการยอมรับอย่างไม่มีวันสิ้นสุด
พร้อมกับการเซลฟี่เป็นพักๆ
นี่คือความวิกลจริต
นี่คือความเพ้อคลั่ง นี่คือความโกลาหล
นี่คือรายการ ลัดฟ้าไปหาแฟน ๆ กับโคแนน โอไบรอัน
โมร็อกโก
ฉันต้องแน่ใจว่าทรงผมของฉันดูดี
- ทุกครั้งที่เราออกรายการ - ไม่เห็นทำเลย
(โซนา มอฟเซเซียน ผู้ช่วยโคแนน/ผู้ร่วมทำพอดแคสต์)
- โคแนน - ไม่ๆ ที่ผมจะบอกก็คือ โซนา
ไม่ใช่ว่าผมของคุณดูแย่นะ
คือผมคิดว่าคุณคงควบคุม
สิ่งที่เกิดขึ้นบนหัวคุณไม่ได้
ควบคุมได้สิคะ ฉันใส่ผลิตภัณฑ์จัดแต่งผมเยอะมาก
งั้นที่ผมเห็นนี่ คือผ่านการดูแลบำรุงมาเต็มที่แล้วสินะ
ผมแค่… แล้วที่พูดนี่…
โซนา คุณก็รู้ว่านี่เป็นคำชมนะ เพราะผมของคุณทรงพลังมาก
มันคือแหล่งพลังของคุณเลย คุณทำอะไรกับมันบ้าง
- ฉันใส่น้ำมันอาร์แกนเพิ่มความชุ่มชื้น - นั่นคืออะไร
มันมาจาก… เป็นน้ำมันจากโมร็อกโกน่ะ
เดาว่าคงเป็นต้นไม้ที่ขึ้นได้เฉพาะในโมร็อกโก
แล้วเขาก็เอามาสกัดเป็นน้ำมัน
พวกเขาตัดต้นไม้ในโมร็อกโก เพื่อให้ผมคุณอยู่ทรง
มิน่าล่ะที่นั่นถึงได้กลายเป็นทะเลทราย
เมื่อก่อนยังเขียวชอุ่มเหมือนไอร์แลนด์เลย
จนโซนาเริ่มพยายามทำให้ผมตัวเองอยู่ทรง
- คุณต้องใช้น้ำมันใส่ผมจากโมร็อกโกสินะ - ใช่ค่ะ แบบนั้นดีที่สุด
การดูแลให้พนักงานของผม มีผลิตภัณฑ์ดูแลเส้นผมใช้อย่างไม่ขาด
คือสิ่งที่ผมให้ความสำคัญมาเป็นอันดับหนึ่งเสมอ
และถ้านั่นหมายถึงต้องเดินทางเป็นเพื่อนโซนา
(ทะเลทรายซาฮารา โมร็อกโก)
ไปยังหนึ่งในประเทศที่น่ามหัศจรรย์ที่สุดในโลก
ก็เป็นการเสียสละที่ผมยินดีทำ
ผมพาคุณมาถึงทะเลทราย แล้วตอนนี้เราก็อยู่ท่ามกลางความเวิ้งว้าง
ฉันรู้สึกเหมือนได้กลับมาอยู่ ในถิ่นธรรมชาติของตัวเองเลย
บางทีคุณน่าจะอยู่ที่นี่เลยนะ
ไม่ๆ ผมไม่ได้ตั้งใจ จะเหน็บแนมหรือว่าอะไร
แต่คุณน่าจะอยู่ที่นี่เลยนะ แล้วผมจะได้ไม่ต้องเจอคุณอีกไง
โอเค แต่ก็ไม่ใช่คำเหน็บแนมนะ
ฉันยังรับเงินในฐานะคนร่วมจัดพอดแคสต์ได้ไหม ทั้งที่ฉันไม่ได้ร่วมจัดพอดแคสต์แล้ว
คุณทำให้การไม่ทำงานให้ผม กลายเป็นศิลปะไปแล้ว
ใช่ค่ะ
ผมพาคุณมาถึงโมร็อกโก เพื่อมาซื้อน้ำมันอาร์แกนของโมร็อกโก
- ฉันได้นั่งชั้นหนึ่งด้วย - โอเค
แล้วฉันชอบนะที่เขาแจกผ้าลินินให้
เพราะตอนนั่งชั้นประหยัด มันมีแต่ของที่เป็นกระดาษ ใช่ไหม
- ชั้นหนึ่งได้ลินิน - ชั้นประหยัดคือ
โอเค
- ไม่สิ มันคืออะไร เป็นเครื่องบินอีกลำเหรอ - เปล่า ไม่ใช่
- ไม่ ชั้นที่… - อยู่บนเครื่องลำเดียวกับที่ผมนั่งเหรอ
คนส่วนใหญ่นั่งชั้นประหยัด
ตรงไหน ด้านหน้าหรือด้านข้าง อยู่ตรงไหน
- อยู่ด้านหลัง - ด้านหลังมีอะไรด้วยเหรอ
แล้วคุณคิดว่าด้านหลังมีอะไรล่ะ
ห้องเก็บกระเป๋ากับม้ามั้ง ผมไม่รู้หรอก
ผมนึกว่าห้องเก็บไวน์อยู่ข้างหลังนั่น
มีอย่างหนึ่งที่ผมอยากรู้ น้ำมันอาร์แกนมาจากไหน
มาจากต้นไม้ค่ะ
ตอนนี้เราอยู่ทางตะวันออกของโมร็อกโก
มีคนบอกผมว่าน้ำมันนั่น มาจากทางตะวันตกของโมร็อกโก
เราน่าจะซื้อตั๋วชั้นหนึ่งสักสองใบ แล้วบินไปโมร็อกโกฝั่งตะวันตก
คุณรู้ไหมว่าฉันเอาแต่นึกถึงอะไร
- อะไรเหรอ - คราวนี้พูดจริงนะ
- คุณจำฉากใน… - ขอเดานะ เรื่อง "ฮีตเทด ไรวัลรีย์"
ไม่ใช่ ถ้าเป็นแบบนั้นก็ดีสิ
คุณเอาแต่คิดถึงเรื่องนั้นตลอดเลย
ฉันรู้ แต่เปล่า แต่กำลังนึกถึงเรื่อง "สเปซบอลส์"
จำฉากที่พวกเขาเดินลุยทะเลทราย ใน "สเปซบอลส์" ได้ไหม
ตลกดีนะ ส่วนผมกำลังนึกถึงเรื่อง "ลอว์เรนซ์ออฟอาระเบีย" ของเดวิด ลีน
- โอเค - แต่คุณกลับไปนึกถึงเรื่อง "สเปซบอลส์" ซะนี่
ก็ได้ โอเค ลอว์เรซ์ออฟ… ได้ "ลอว์เรนซ์ออฟอาระเบีย" ชัวร์
แต่ใน "สเปซบอลส์" มีฉากที่เดินอยู่บนเนินทรายแบบนั้นไง
"ลอว์เรนซ์ออฟอาระเบีย" ไม่มีเดินบนเนินทรายเลยมั้ง
หนังเรื่องนั้นยาวมาก
แล้ว "ฮีตเทด ไรวัลรีย์" ยาวแค่ไหน
มีหกตอน ตอนละประมาณหนึ่งชั่วโมง
งั้นก็ยาวกว่า "ลอว์เรนซ์ออฟอาระเบีย" ประมาณสองเท่าเลย
- ใช่ แล้วฉัน… - แต่คุณก็ดูเรื่องนั้น
ฉันดูเรื่องอื่นแล้ว ตอนนี้กำลังดูเรื่อง "ออฟแคมปัส"
- เป็นเรื่องเกี่ยวกับอะไร - เป็นซีรีส์ฮอกกี้อีกเรื่อง
แต่เรื่องนี้เป็นเรื่องของ นักกีฬาฮอกกี้ระดับมหาวิทยาลัย
แล้วก็เล่าเรื่องชีวิตรักของแต่ละคน
ซีซันแรกเป็นเรื่องของแกร์เร็ตต์กับฮันนาห์
ทั้งที่รู้อยู่แล้วว่าเรื่องเป็นยังไง แต่ระหว่างทางมันชวนติดตามมาก
แล้วเคมีของทั้งคู่ก็ดีมาก ดูแล้วเพลินสุดๆ
แล้วฉันดันพลาดไปเปิดหาข้อมูลในอินสตาแกรม
ตอนนี้อัลกอริทึมทั้งหมดของฉัน มีแต่เรื่อง "ออฟแคมปัส" เต็มไปหมด
แต่ก็นะ ฉันก็ไม่ใช่ว่าจะไม่ชอบ…
ผมรู้อยู่แล้วว่าโซนาคุยเรื่องนี้ได้ เป็นชั่วโมงๆ หรือเป็นวันๆ เลย
ผมเลยขอเปลี่ยนเส้นทางแวะไปหา แฟนรายการชาวโมร็อกโกคนหนึ่ง
- หวัดดี ยาสเซียร์ สบายดีไหม - สวัสดี โคแนน
คุณมาจากเมืองไหนของโมร็อกโก
จากคาซาบลังกาครับ
ตอนคุณดูหนังเรื่อง "คาซาบลังกา"
มันทำให้นึกถึงคาซาบลังกาที่คุณรู้จักบ้างไหม
เอ่อ… ไม่รู้เหมือนกันครับ ผมไม่เคยดู
อะไรนะ คุณไม่เคยดูเรื่อง "คาซาบลังกา" เหรอ
ผมจะไปคาซาบลังกา
และผมจะเปิดหนังเรื่อง "คาซาบลังกา" ให้คุณดู
แล้วก็จะสวมเสื้อโค้ตยาว กับหมวกเดินไปเดินมาด้วย โอเคไหม
แล้วผมจะให้คุณแต่งตัวเป็นนายทหารฝรั่งเศส
ผมไม่เข้าใจที่คุณพูดมาเลยครับ
ผมไม่สนหรอกว่าคุณจะเข้าใจไหม ยาสเซียร์
เอาละ เล่าเรื่องของคุณให้ฟังหน่อย คุณทำงานอะไร
ผมเป็นผู้จัดการโครงการของบริษัทที่ปรึกษา
ส่วนใหญ่ผมก็แค่ไปคุยกับคน ที่มีประสบการณ์มากกว่าผม
แล้วถามว่า "งานที่คุณบอกว่าจะทำให้เสร็จน่ะ ทำเสร็จแล้วหรือยัง"
แล้วผมก็อัปเดตข้อมูลลงในไฟล์ นั่นแหละงานที่ผมทำ
ยาสเซียร์ นี่มันเนื้อเรื่องหนัง "คาซาบลังกา"
- เป็นเรื่องแบบนี้เลย - จริงเหรอ
ใช่ เป็นเรื่องของผู้จัดการข้อมูล ที่คอยถามคนอื่นว่า
"เสร็จหรือยัง" แล้วตอนจบก็เอาไปลงไฟล์
จากนั้นทุกคนก็ขึ้นเครื่องบินแล้วจากไป เป็นหนังที่ดีมากเลย
ผมไม่อยากเชื่อเลยว่าคุณไม่เคยดู
(คาซาบลังกา โมร็อกโก)
- ยาสเซียร์ สบายดีไหม - สวัสดีครับ
- ดีใจที่ได้เจอนะเพื่อน - ยินดีต้อนรับสู่คาซาบลังกาครับ
สุดยอดมาก เมื่อกี้ผมนึกว่า "โอ้ โมร็อกโก เจ๋งชะมัด
เขียนจากหน้ามาหลัง หรือจากหลังมาหน้าก็เหมือนกัน"
แต่พอมานึกๆ ดูอีกที เขียนกลับหลัง เป็น "ออกโครอม" ไม่ใช่ "โมร็อกโก"
- เพี้ยนมาก ผมยังไม่รู้เลยว่า… - คุณพูดเรื่องอะไรอยู่เนี่ย
แล้วดันมารู้ว่าผมคิดผิด
แต่ก็ยังทุรังเปิดรายการแบบนี้อีก
- ใช่ - นั่นมันพฤติกรรมของคนบ้าเลยนะ
ผมต้องขอโทษด้วย
- ผมรับคำขอโทษครับ - โอเค
- เอาละ - ผมอยากให้คุณใจเย็นลงหน่อย
คุณดีใจที่ได้เจอผมมากเกินไปนิดนะ
นี่ ตั้งแต่เราคุยกัน คุณได้ดูหนังเรื่อง "คาซาบลังกา" หรือยัง
- ดูไป 20 นาทีครับ ขอโทษด้วย - แบบนั้นยิ่งแย่กว่า…
แย่กว่าการไม่ดูเลยอีก หนังเรื่องโปรดของคุณคือเรื่องอะไร
"อเวนเจอร์ส: เผด็จศึก"
คุณไม่สนใจหนังเรื่อง "คาซาบลังกา" แต่กลับชอบ "อเวนเจอร์ส: เผด็จศึก"
ทั้งที่มันก็เป็นเรื่องตามหาอัญมณีมาใส่ถุงมือ
"เราต้องทำถุงมือนั่นให้เสร็จ"
เข้าใจที่ผมพูดไหม ทำเสร็จแล้วจะเอาไปขายบนเอ็ตซีเหรอ
(ถุงมืออินฟินิตีพร้อมอัญมณี ราคา 5,800 ดอลลาร์)
เป็นมุกที่ใช้ได้เลยนะ
คนหนุ่มสาวชอปปิงที่เอ็ตซีใช่ไหม
ใช่ครับ
เดี๋ยววันนี้ผมคงต้องไปฆ่าตัวตายแล้ว
ขอโทษนะ ขอเตือนไว้ก่อน ต่อไปนี้อาจมีการพูดถึงการฆ่าตัวตาย
แต่ผมจะฆ่าตัวตายจริงๆ
เตือนแล้วนะ จะมาโกรธผมไม่ได้ เพราะผมเตือนไว้ก่อนแล้ว
จนถึงตอนนี้คุณสนุกไหม หรือคิดว่าผมติงต๊อง
ผม… ผมชอบนะ
ชอบจริงๆ ครับ
- พ่อคุณเคยดูเรื่อง "คาซาบลังกา" ไหม - ไม่รู้ครับ คิดว่าไม่เคยนะ
- แล้ว "อเวนเจอร์ส: เอนด์เกม" ล่ะ - ไม่ครับ เขาชอบดูสารคดีมากกว่า
ใช่ รุ่นผมน่ะเป็นแบบนั้นแหละ
พออายุมากขึ้น เราก็ดูแต่สารคดี
- ใช่ - ผมไม่ได้ดู "อเวนเจอร์ส"
แต่ผมดูสารคดีเกี่ยวกับ "อเวนเจอร์ส: เผด็จศึก" ของ เคน เบิร์นส์
ในความพยายามเฮือกสุดท้าย ที่จะโค่นธานอส จอมสงครามต่างดาวผู้เกรียงไกร
ไอรอนแมน กัปตันอเมริกา สมาร์ต ฮัลก์ และแอนต์แมน
ใช้อนุภาคพิมที่ขโมยมา เดินทางกลับสู่นครนิวยอร์ก
ในปี 2012 เพื่อไปยังสตาร์กทาวเวอร์
ที่ซึ่งฮัลก์ในปี 2012 ถูกบอกในลิฟต์ที่แน่นเอี้ยดให้ไปใช้บันได
"ไปใช้บันไดสิ เกลียดบันไดชะมัด บันไดเยอะอะไรขนาดนี้"
เดอะฮัลก์
- คุณชวนผมมาเจอครอบครัว - ใช่ครับ
ใจดีมากเลยนะ
- สวัสดีครับ - ยินดีต้อนรับ ยินดีครับ
- คุณชื่ออะไรครับ - อายูบ
(น้องชายของยาสเซียร์)
- สบายดีไหมครับ - คุณพ่อสินะ
(อับเดลลาห์ พ่อยาสเซียร์)
- ครับ - ยินดีที่ได้รู้จัก
ขอบคุณที่ต้อนรับผมเข้าบ้านครับ
ถ้าจะพูดคำว่าสวัสดีเป็นภาษาอาหรับ ต้องพูดยังไง
อัสสลามุอะลัยกุม
ตกลงบ้านนี้เป็นยังไงกันแน่ ซื้อแว่นกันทีละสามอันเหรอ
ปกติทำกันแบบนี้เหรอ
ผมรู้สึกเหมือนตัวเองตกขบวนเลย
เดี๋ยวเราจะใช้เวทมนตร์แห่งฮอลลีวูด
ทุกคนมองกล้องพร้อมกันนะ
- มองกล้องตัวนั้น - ครับ
ใส่ให้ตัวน้อยด้วย
- ครับ - เรียบร้อย
- สนุกกับมุกของฉันไหม - ครับ
เขาจะตอบว่า "ใช่" ทุกอย่างแหละ
- อยากให้ฉันออกจากบ้านไหม - ใช่ครับ
ธรรมเนียมคือ เวลามาเยี่ยมบ้านใครต้องมีของฝาก
ผมเลยเอาสิ่งนี้มาฝาก นี่ให้คุณครับ
- ขอบคุณครับ - ชอบไหม
ผมหยิบมาจากโถงทางเข้า ตอนเราเดินเข้ามานี่เอง
- แต่ผมอยากยกให้คุณจริงๆ - ขอบคุณมากครับ
แล้วผมก็อยากยกอันนี้ให้คุณด้วย
- ผมไม่ได้มามือเปล่านะ - ขอบคุณครับ ขอบคุณมากครับ
ผมมีของให้อีก… นี่ไง
ใช่ครับ เป็นหลานชาย ผมเอามาให้เข้าคู่กับคนนี้
ดีจังเลย คุณพ่อของยาสเซียร์ชงชาให้
แล้วยังเอาของว่างมาเสิร์ฟอีก ยอดเยี่ยมจริงๆ
- ขอบคุณมากครับ ขอบคุณ - ยินดีครับ ยินดี
เดี๋ยวคุณพ่อจะสอนคุณรินชาครับ
ครับ
โอ้โห ยกกาน้ำชาสูงมากเลย
ไม่ธรรมดา
- โอเค มีหกนิดหน่อย - คุณทำหก
ผมขอโทษครับ
คุณเคยดูหนังเรื่อง "ค็อกเทล" ที่ทอม ครูซแสดงนำไหม
- ดีมากเลย - อ๋อ ใช่
อ๋อ คุณดูเรื่องนั้น แต่ไม่ดูเรื่อง "คาซาบลังกา"
ถามคุณพ่อหน่อยสิ ว่าตอนดื่มชาควรพูดอะไรเป็นภาษาอาหรับ
บิสมิลลาห์
- บิสมิลลาห์ - บิสมิลลาห์ เราดื่มในพระนาม
เยี่ยมมาก
นี่คือคุกกี้แบบดั้งเดิมของโมร็อกโก
ทำแบบนี้กันเป็นประจำเลยไหม
- อร่อยมากเลย - ครับ
ผมต้องระวังเวลาไปชมอาหารในประเทศอื่น
เดี๋ยวจะโดนสแตนลีย์ ทุชชีฟ้องเอา…
ชวนเพื่อนๆ ของคุณมากินด้วยกันสิ
คุณอยากให้ทีมงานผมกินด้วยเหรอ
- ใช่ครับ - ผมขอปฏิเสธ
ไม่ให้พวกเขากินอะไรเลย ไม่ให้กิน อร่อยมาก ทีมงาน พวกคุณไม่มีวันได้รู้หรอก
ผมว่าเราควรดูเรื่อง "คาซาบลังกา" ที่คาซาบลังกากับยาสเซียร์
- แล้วผมว่าพวกคุณต้องชอบแน่ๆ - ครับ
(คาซาบลังกา)
- แซม - ครับ บอส
ถ้าที่คาซาบลังกาเป็นเดือนธันวาคม ปี 1941 ที่นิวยอร์กจะเป็นเวลากี่โมง
อะไรนะ นาฬิกาผมหยุดเดิน
ผมว่าที่นิวยอร์กคงหลับกันหมดแล้ว อเมริกาทั้งประเทศก็คงหลับกันหมด
- พระเจ้า - โอ้ พระเจ้า
โอ้โห
ตัดกลับมาที่ทะเลทรายซาฮารา
- นี่โมฮัมเหม็ด ส่วนนี่วาลีด - ครับ
- ขอบคุณมากที่มาช่วยเรา - ยินดี
เล่าเรื่องอูฐให้เราฟังหน่อย
เราเห็นอูฐเสมอในหนังดีๆ
มันกำลังคุยกับคุณอยู่นะ
ก็แกเล่นหนังหลายเรื่องจริงๆ แล้วมันมีปัญหาอะไร…
มันจะทำแบบนั้นเวลามีความสุขครับ
- ตอนนี้มีความสุขมาก ใช่ - นั่นคือมีความสุขเหรอ
- งั้นชีวิตคู่ของผมก็คงยอดเยี่ยมเลย - ใช่ครับ
อยากจูบผมไหม
- มุกดีใช่ไหม ใช่ - ดีเลย อันนี้ดีจริงๆ
อูฐเคยทะเลาะกันบ้างไหม หรือเข้ากันได้ดีไม่มีปัญหาอะไร
- ตัวนี้เป็นจ่าฝูงครับ - จ่าฝูงเหรอ
อูฐตัวนี้เป็นจ่าฝูง
แล้วเห็นไหมนี่ อูฐตัวนี้ใส่ตะกร้อครอบปากอยู่
- มันใส่ตะกร้อครอบปาก - ใช่
เป็นเพราะมันพูดถึงเรื่อง "ออฟแคมปัส" บ่อยเกินไปหรือเปล่า
- มันโมโหมาก - เฮ่
ขอถามเรื่องกีบเท้าของอูฐหน่อย
ผมว่าอูฐมีสองนิ้วนะ
มีคำถามอะไรเกี่ยวกับเรื่องนี้ไหม
- เรื่องกีบเท้าอูฐเหรอ - ใช่
ทำไมคุณถึงพูดเรื่องกีบเท้าอูฐขึ้นมา
ผมพูดถึงกีบเท้าอูฐ เพราะโฮเซ โปรดิวเซอร์และคนเขียนบทของเรา
กำลังชูไวต์บอร์ดที่เขียนว่า "พูดถึงกีบเท้า"
สงสัยเขาคงคิดว่านี่เป็นอะไรบางอย่าง
ที่จะช่วยยกระดับรายการได้
แล้วโฮเซ มุกที่คุณตั้งใจจะเล่นคืออะไรนะ
- ร่องเป้า - ใช่สินะ
- อูฐตัวนี้ชื่ออะไร - ตัวนี้ชื่อ…
"แชมเปญเจ้าปัญหา"
- อ๋อเหรอ - แชมเปญเจ้าปัญหา
แล้วตัวแสบชื่ออะไร
"โคคา-โคล่า ซีโร่"
- โคคา-โคล่า ซีโร่ - ใช่
ถ้าดูจากนิสัยของผม ผมควรขี่อูฐตัวไหนดีที่สุด
- สำหรับนิสัยของคุณเหรอ - ใช่
ผมว่าโคคา-โคล่า ซีโร่
ผมควรขี่อูฐที่ทุกคนมองเป็นตัวป่วนเหรอ
ใช่ ตัวนี้แหละ
โคคา-โคล่า ซีโร่ เพราะมันตัวใหญ่กว่า
- แล้วก็เป็นตัวป่วนด้วย - ใช่ครับ
ขอโทษนะ
ได้เลย ผมจะขี่ไอ้จ้อนตัวป่วน
วันนี้ผมพูดประโยคนี้เป็นครั้งที่สองแล้ว
ใช่
- คุณจะขี่ไอ้จ้อน - ผมจะขี่ไอ้จ้อน
ทั้งวันทั้งคืนเลย
- ใช่ - มา แปะมือกัน
แปะมือสิ ฉันบอกว่าจะขี่ไอ้จ้อน
ทั้งวันทั้งคืนเลย
ได้เลย
ถ้าคุณไม่ชอบอูฐ งั้นลองฝังตัวในทรายจนเหลือแค่คอดีไหม
จริงๆ แล้ว นี่เป็นวิธีบำบัดโบราณ
สิ่งที่ฉันกลัวที่สุดในชีวิตคือการถูกฝังแบบนี้
คุณดูซีรีส์ "ยูโฟเรีย" ซีซันล่าสุดหรือเปล่า
พวกคุณดูซีรีส์ "ยูโฟเรีย" ซีซันล่าสุดกันไหม
- ไม่ครับ ผมไม่เคยดู - โอเค
ผมก็ไม่ได้ดูเหมือนกัน คิดว่าไม่ได้ดูซีซันแรกด้วย
เนตถูกฝัง… อยู่ใต้พื้นทราย
ไม่มีใครที่นี่เคยดูซีรีส์เรื่องนั้นเลย
ผมรู้แค่ว่าทุกคนอยู่ในไนต์คลับ แล้วมาสคาร่าไหล รู้แค่นั้นแหละ
เราต้องอยู่ในหลุมนานแค่ไหน
แค่ห้าถึงเจ็ดนาที
- ห้าถึงเจ็ดนาทีเหรอ - ใช่
โอ้ พระเจ้า ให้ตายสิ
- โอเค คุณ… - รู้สึกเหมือนไฟลุกท่วมตัวเลย
โซนา ผมรู้ว่าตอนนี้คุณไม่สบายตัว แต่พอเรากลบด้วยทรายร้อนเพิ่มอีกหน่อย
คุณจะรู้สึกดีขึ้นเอง
สาบานเลย ผมฝันแบบนี้มาอย่างน้อย 50 ครั้งแล้ว
แล้วตอนนี้มันเกิดขึ้นจริง
ทำไมล่ะ
- ไม่ๆ - อ้าว ไม่เหรอ
- แค่ตรงนี้พอ - แค่ตรงนี้เหรอ
- คุณพยายามฆ่าฉันใช่ไหม - ผมกลบสูงไปเหรอ
รู้อะไรไหม ผมขอไม่ทำดีกว่า
นี่ โซนา เราควรมีรหัสไว้บอกว่าพอแล้วกันนะ อยากใช้คำว่าอะไร
เอาเป็น "ช่วยดึงฉันออกจากไอ้ทรายบ้านี่เดี๋ยวนี้"
- อย่าพูดหยาบ - ขอโทษ
งั้นเอาเป็น "ฉันไม่อยากอยู่ตรงนี้แล้ว"
คำหยาบเมื่อกี้ยังฟังดีกว่าอีก
"ช่วยดึงฉันออกจากไอ้ทรายบ้าบอนี่ที ได้โปรด"
ร้อน
แสบร้อน แสบมาก อวัยวะหลายส่วนกำลังหยุดทำงาน
ตับ
ไตไปแล้ว เดี๋ยวนะ
ไอ้จ้อนผมเริ่มฟื้นคืนชีพแล้ว
แปลกดีแฮะ
เฮ่ กลับมาแล้วเหรอ เพื่อนเกลอ
- โซนา รู้สึกยังไงบ้าง - ฉันรู้สึกดี
มันอุ่นมาก เหมือนมีอะไรหุ้มห่อตัว
ผมรู้สึกเหมือนได้กลับเข้าไปอยู่ในท้องแม่
เขาบอกว่าสูงสุดเจ็ดนาที แต่นี่พวกเขาหายไปนานมากแล้วนะ โซนา
ใช่ นานมากแล้ว
เมื่อกี้ผมเพิ่งเห็นอูฐคลอดลูก ตอนนี้ลูกอูฐโตเป็นวัยรุ่นแล้ว
ตอนที่พวกเขากลบทราย ผมเห็นอูฐเพิ่งเข้าเรียนกฎหมาย
ตอนนี้มันเป็นทนายความประจำ สำนักงานกฎหมายชั้นนำในแมนแฮตตันแล้ว
มุกเยอะไปไหม
ตอนนี้ฉันเริ่มยินดีต้อนรับความตายแล้ว
คุณเล่นมุก "อูฐคลอดลูกแล้วลูกโตเป็นวัยรุ่น"
- แล้วไม่มีใครขำเลย - ผมรู้ แต่คราวนี้มันเจาะจงกว่า
แล้วคุณก็แบบว่า "งั้นขอเล่นมุกอูฐแก่ซ้ำอีกสักดอก…"
ฉันนึกว่าการถูกฝังทั้งเป็นคือฝันร้าย
แต่ตอนนี้ฉันว่า เป็นการต้องมาตายข้างๆ คุณมากกว่า
คงเอาแต่เล่นมุกจนถึงวาระสุดท้าย
ผมเห็นแมงป่องกำลังคลานมาทางผม
แต่พอมันได้ยินมุกของผม ก็ถอยหนีข้ามเนินทรายไปเลย
เรากำลังจะไปเยี่ยมชนเผ่าอามาซิก ใช่ไหม
ใช่ครับ
วัฒนธรรมอามาซิกมีอายุกว่า 4,000 ปี
พวกเขามีส่วนสร้างสรรค์อาหารทาจิน คูสคูส พรมคิลิม
เครื่องประดับที่งดงาม รวมถึงมรดกทางวัฒนธรรมอีกมากมาย
แล้วนี่คือ ไอชา
- ใช่ค่ะ ไอชา - นี่คือบ้านของเธอเหรอ
(ยูสเซฟ คาฮาวต์ ล่าม)
เธอบอกว่า เธอมาจากหมู่บ้านของชนเผ่าเร่ร่อนอีกแห่ง
อยู่ห่างออกไปราวๆ 250 กิโลเมตร
ขี่อูฐ จนพวกเขามาถึงสถานที่แห่งนี้
เพราะพวกเขาอยากเปลี่ยนวิถีชีวิต
เพราะที่นี่อยู่ใกล้แหล่งน้ำ หาน้ำได้ง่ายกว่า
เธอบอกว่าเธออยู่ที่นี่มาได้ประมาณสองปีแล้ว
- เธอพูดหมดนั่นเลยเหรอ - เธอเพิ่งมาถึงและ…
เธอพูดแค่คำเดียว
ให้พวกเขายกชามาเลยไหม
- เชิญดื่มชาครับ - คุณกำลังเชิญผมดื่มชาเหรอ
- ใช่ครับ ใช่ - ด้วยความยินดี
ยินดีมากเลย เป็นเกียรติมากที่ได้ดื่มชากับคุณ
ช่วยบอกไอชาหน่อยว่าผมประทับใจมาก
ด้วยความยินดี
เธอบอกว่ายินดีอย่างยิ่ง
- ขอบคุณมากครับ - ครับ
การยกกาน้ำชาสูงเป็นธรรมเนียมสำคัญที่นี่ใช่ไหม
- ยกให้สูงใช่ไหม - ใช่ครับ
แล้วถ้าสายตาเริ่มไม่ดีล่ะ แค่อยากรู้น่ะ
น่าอิจฉาน้ำชาไหลลงเป็นสายอย่างต่อเนื่อง ห้ามถามนะ
ฉี่ๆ
สมาร์ตี้แพนต์ส ไอแมกซ์
- ดื่มให้อร่อย - ดื่มให้อร่อย
ไอชา
- ขอบคุณครับ - ดื่มให้อร่อย
นี่คือหนึ่งในธรรมเนียมการต้อนรับแขก
- เพราะเวลาคุณแวะที่กระโจมของชนเผ่าเร่ร่อน - ขอบคุณครับ
พวกเขาจะหาอาหารมาต้อนรับคุณเสมอ
- ขนมปังนี้เรียกว่าอะไร - เมดฟูนา
เมดฟูนาก็คล้ายๆ พิซซ่าแบบเบอร์เบอร์
งั้นผมก็แค่ฉีกมาชิ้นหนึ่งใช่ไหม
- ชิ้นเล็กๆ ก็พอ ใช่ - แค่ชิ้นเล็กๆ เหรอ
- อร่อยมากเลย - ครับ
ได้กลิ่นรมควันจากหินด้วย
คุณเอาแต่บอกให้ผมกินแค่ชิ้นเล็กๆ
- ผมขอก้อนใหญ่หน่อยได้ไหม - ชิ้นนี้ชิ้นสุดท้ายแล้ว
ชิ้นสุดท้ายเหรอ เจ้าบ้านแบบไหนกันเนี่ย ผมตัวใหญ่นะ สูงตั้ง 193 ซม.
นีล น้องชายผมคงกินนั่น เหมือนแผ่นขนมปังในพิธีศีลมหาสนิทเลย
- เอาเถอะ ผมขอโทษก็ได้ - ครับ
ผมพูดมากไป แล้วเวลาไปบ้านใคร ผมเอาแต่กินไม่หยุดเลย
แล้วผมก็… ผมไม่โกหกนะ
คนรู้ว่าผมชอบเอาแผ่นฟอยล์ รองกระเป๋ากางเกงไว้
จะได้เอาอาหารยัดใส่กางเกงสองข้างก่อนกลับ
คุณอยากเอาชิ้นนี้กลับไปด้วยไหม
- ผมยังพูดไม่จบนะ - โอเค
ฉันไม่รู้ว่าคุณพูดอะไร
ดูออกเลยว่าไอชา เริ่มเสียใจที่ให้ผมเข้ามาในกระโจม
เธออยากให้ผมกลับไปเต็มทีแล้ว
นิตยสารวัลเชอร์เคยบรรยายถึงผมว่า "รับมือด้วยยาก"
เดอะแรปบอกว่าผม "หนักเอาเรื่อง"
อินดีไวร์บอกว่า "หมอนั่นเฮงซวย"
- ผมอยากขอบคุณ… ไอชา… - โอเค เอาชิ้นนี้ไปด้วยก็ได้
- ขออันนั้นด้วยได้ไหม - ได้ เอาไปเลย
ไอชา ผมอยากขอบคุณ ขอบคุณมากๆ ครับ
เราต้องออกจากทะเลทรายและเดินทางไปยัง มาร์ราเกชเพื่อไปหาน้ำมันอาร์แกนของโซนา
น่าเสียดายเราจองเที่ยวบินชั้นหนึ่งไม่ได้
- โซนา - ว่าไงคะ
ตอนผมบอกให้จองยานพาหนะสำหรับเรา ผมหมายถึงรถยนต์
สิ่งที่เรากำลังทำอยู่ตอนนี้
เมื่อสองสามพันปีก่อน ผู้คนก็เดินทางแบบนี้เหมือนกัน
เหลือเชื่อจริงๆ
ไม่น่าเชื่อเลย
รู้ไหมว่าผมไม่ได้ใส่อะไรเลยใต้เสื้อคลุมตัวนี้
โอ้ พระเจ้า
ใช่ อานส่ายไปทางขวา ผมส่ายไปทางซ้าย
- จริงนะ - โอเค
นี่ คุณสังเกตไหมว่าทรายสีน้ำตาล อูฐก็สีน้ำตาล
- รู้ไหมว่าคืออะไร - อะไรเหรอ
ลายพรางอูฐ
- ลายพรางอูฐ - ฉันว่าเราพูดเรื่องอื่นกันดีกว่า
ผมนึกว่ามุกนี้ใช้ได้เลยนะ
- คุณคิดว่ามุกนั้นดีเหรอ - โฮเซเป็นคนคิดน่ะ
(อูฐน้ำตาล ทรายน้ำตาล ลายพรางอูฐ)
- โอเค โฮเซ ร่องเป้า อาร์โรโย ใช่ไหม - ใช่
โซนา ดูเงาของเราตรงนั้นสิ
- เจ๋งมากเลย - สุดยอดใช่ไหมล่ะ
นึกภาพสิ แทนที่จะเป็นนักปราชญ์สามคน
ที่เดินทางมาหาพระเยซูในรางหญ้า กลายเป็นเราสองคน
โอ้ พระเจ้า
แล้วเราก็… ทำทุกอย่างพังหมด
- ฉันคงไม่ได้เอาของขวัญมา - ไม่ ผมคงหยิบอะไรกลับไปมากกว่า
- ไม่นะ จากพระเยซูเนี่ยนะ - ใช่ ผมทำแน่ เอ่อ ขอโทษนะ
โซนา ผมว่าเราคงขี่อูฐ ไปจนถึงมาร์ราเกชไม่ได้หรอก
- โซนา ตอนที่ผมได้รถคันนี้มา… - ค่ะ
ผมเลือกรถคันนี้เพราะมันดูเท่ดี
ผมไม่เคยคิดจะลองเข้าไปนั่งดูว่า เหมาะกับผมไหม
- รถคันนี้ไม่เหมาะกับคุณเลย - ใช่ ไม่เหมาะเลย
ดูความหลวมของพวงมาลัยสิ
หมุนไปตั้งเยอะ แต่รถก็ยังวิ่งตรงเป๊ะ
โอ้ พระเจ้า ฉันไม่รู้สึกปลอดภัยเลย
รู้ไหมว่าทำไม ก็เพราะมันไม่ปลอดภัยจริงๆ
ในหนังยุค 1930 ผู้คนขับรถกันแบบนี้แหละ
- พวกหนังปลอมๆ น่ะเหรอ - ใช่ๆ
ฉันกำลังไปแล้ว ต้องไปให้ถึง ฉันต้องไปที่โรงนาของแม็กครีดี เข้าใจไหม
ฉันกำลังจะไปเจอจิมมี แค็กนีย์ กับฮัมฟรีย์ โบการ์ต เข้าใจไหม
แล้วก็ยังร้อนชะมัด
ร้อนยิ่งกว่าก้นของซูเปอร์แมน ที่โดนไฟคริปโตไนต์เผาอีก
นั่นเป็นอีกเรื่องหนึ่ง
- ไม่มีแอร์ - ใช่
แมตต์ ชอว์ คนตัดต่อของเราเอาพัดลมตัวนี้มาให้
- เปิดเลย เพื่อน - ใช่ เปิดแรงสุดแล้ว
ดูคุณแทบเอาพัดลมแนบหน้าเลย
ที่จริงมันดูดความเย็นออกไปจากผมต่างหาก
ระดับความแรงคือ "ลมหายใจของชายชราที่ใกล้ตาย"
ลูกระนาด ให้ตายสิ
ดูสิ ลูกระนาดเมื่อกี้ทำให้พวงมาลัย กลับมาอยู่ตำแหน่งปกติเลย
ผมหัวเราะ เพราะมันอันตรายมาก
ถ้าฉันเป็นอะไรไป แม่ฉันต้องโกรธคุณมากแน่ๆ
ไม่ๆ ผมไม่ยอมให้คุณเป็นอะไรหรอก
ฉันจะถ่ายวิดีโอตอนคุณขับรถไว้
สวัสดี นาเดีย ผมอยากให้คุณรู้ไว้ว่า ผมดูแลลูกสาวคุณอย่างดี
ให้ตายสิ คุณไม่คิดจะชะลอ ตอนข้ามลูกระนาดเลยเหรอ
- ไม่ เฮ่ อูฐกำลังข้ามถนน ดูสิ - โอ้ พระเจ้า
สุดยอดไหมล่ะ โอเค คุณชอบแบบไหนมากกว่า
- นั่งรถคันนี้ หรือขี่อูฐ - อูฐ
- ใช่ อูฐมีที่วางขากว้างกว่า - ใช่
อย่างน้อยอูฐก็ไม่ได้พยายามฆ่าเรา
แต่พูดแล้วก็แปลกดีนะ
รถคันนี้ต้องแวะจอดทุกสิบนาทีเพื่อไปอึ
- ทำให้นึกถึงถนนไปลาสเวกัสเลย - ใช่
คุณเคยขับรถไปลาสเวกัสไหม
- สมัยก่อนเคย - ใช่
มีผม ร็อดแมน เกร็ก แล้วก็ร็อบ ลาเซบนิก
เราพักในโรงแรมถูกมาก แถมยังอยู่ย่านไม่ค่อยดีของเมืองอีก
- จริงเหรอ - ใช่ แล้วก็รู้สึกแย่มากๆ
เราไม่เล่นการพนัน ไม่ดื่มเหล้า
เรียกตัวเองว่า "หน่วยขี้ขลาด" เพราะแต่ละคนปอดกันสุดๆ
โอ้ พระเจ้า ดูสิ ร้านอาหารอาร์แกน ที่นั่นต้องมีน้ำมันอาร์แกนแน่
- จอดส่งฉันตรงนี้ได้ไหม - ผมว่าเบรกใช้ไม่ได้นะ
งั้นเราคงต้องขับต่อไปก่อน แล้วค่อยไปหาน้ำมันอาร์แกนทีหลัง
เรากำลังมุ่งหน้าไปมาร์ราเกช ใช้เวลาขับประมาณเก้าชั่วโมง
- โอ้ พระเจ้า - หวังว่าคุณเอาเทปหนังสือมาด้วยนะ
ไม่มีเครื่องเล่นเทป
โอเค งั้นผมจะ… ผมท่องจำหนังสือได้หลายเล่ม
เล่มไหน
"บทที่ 12
นอกจากจะสารภาพว่าได้ก่อเหตุฆาตกรรมโหด ติดท็อปสามทั้งสามคดีแล้ว
- เอ็ด เกนบอกผู้สืบสวน..." - โอ้ พระเจ้า
"เขาแอบไปที่สุสานในพื้นที่ยามวิกาล มากกว่า 40 ครั้ง
เพื่อขุดศพที่เพิ่งถูกฝังขึ้นมาจากหลุม ขณะอยู่ในสภาพคล้ายคนไร้สติ..."
ในที่สุด เราก็มาถึงมาร์ราเกช
จุดหมายแรกของผมคือไปพบ หนึ่งในศิลปินร่วมสมัยที่ยิ่งใหญ่ที่สุดของโมร็อกโก
นี่คือฮัสซัน ฮัจจาจ
คุณเป็นบุคคลสำคัญอย่างยิ่ง ทั้งในโมร็อกโกและในระดับโลก
คุณเคยถ่ายภาพ บิลลี ไอลิช, ริซ อาห์เหม็ด และคาร์ดี บี
ผมรู้สึกเป็นเกียรติมาก เพราะคิดว่าวันนี้คุณจะถ่ายรูปให้ผม
ใช่ วันนี้เราจะสนุกกันหน่อย ผมจะพาไปดูชุดต่างๆ
หวังว่าคุณจะชอบสักชุดนะ
- คุณเป็นคนออกแบบเสื้อผ้าพวกนี้เหรอ - ใช่
ดูนี่สิ
ดูนั่นสิ
- งั้นอันนี้กันรังสียูวีได้ไหม - อาจจะได้นะ
อาจจะเหรอ ตอบสมเป็นพ่อค้าจริงๆ
ฮัสซัน คุณว่าไง
ใช่ ผมว่าใช้ได้เลย
รู้อะไรไหม ผมดูเหมือนหัวหน้าลัทธิทางเพศ
แต่ก็ปลอดภัย เวลาขับรถกลางคืนบนทางหลวง
นี่แหละลุคที่ผมต้องการ
ผมว่าเดี๋ยวมาใส่รองเท้าแบบโมร็อกโกกัน
ฮัสซัน เป็นไงบ้างชอบท่าทางแบบนี้ไหม
ผมว่าไม่นะ พอแค่นี้ดีกว่านะ
สุดยอดมาก
ถ้าเพื่อนสมัยมัธยมเห็นผมใส่แจ็กเกตกีฬาตัวนี้
- พวกมันซ้อมผมซ้ำแน่ ใช่ - จริงเหรอ
เฮ่ ดูเหมือนผมแสดงในซิตคอมยุค 80 เลยไหม
เข้าใจที่ผมหมายถึงไหม
("ว่าไง แดนนี" นำแสดงโดย โคแนน โอไบรอัน)
- เฮ่ ฮัสซัน - โคแนน
- เป็นไงบ้างเพื่อน สบายดีไหม - สบายดีไหม
- ดีๆ ผมสบายดี - ผมก็สบายดี
นี่เจ๋งมากเลย เราจะถ่ายแบบกันข้างนอก
- ใช่เลย - คุณชอบสร้างบรรยากาศ
ก็เลยเชิญนักดนตรีชื่อดังของโมร็อกโกมาด้วย
- มารวน - มารวน ลบาห์จา
(นักดนตรีกานูอา)
มารวนเล่น… เครื่องนี้เรียกว่าอะไร
- เรียกว่ากิมบรี - สุดยอดมาก
มีสามสาย สายกลางจะดีดเป็นสายเปิด
สุดยอดเลย พร้อมแล้ว ผมจะใส่ลุคนี้
เหมือนกบเคอร์มิตทำหน้าที่เป็นดีเจเลย
นี่เป็นครั้งแรกในชีวิต ที่ผมกังวลว่าจะมีคนแอบถ่ายใต้กระโปรง
ขอบคุณนะทุกคน
เอาละ ผมมีสิ่งที่เหมือนกับ
คาร์ดี บีกับบิลลี ไอลิชเพิ่มอีกอย่างแล้ว
ตอนนี้เรากำลังเข้าไปใน "ซุก" หรือตลาดของที่นี่
ที่นี่เหมือนเขาวงกต ตรอกซอกซอยสลับซับซ้อนไปหมด
คุณโคแนนครับ ผมเป็นแฟนรายการของคุณ
- แฟนผม ไง - ขอต้อนรับสู่มาร์ราเกช
- สบายดีไหม ขอบคุณที่ต้อนรับนะครับ - ยินดีที่ได้เจอ
- นี่โซนา เพื่อนผม - ขอบคุณที่มาเยือนเมืองมาร์ราเกชของผม
- ชอบมากเลย - ที่นี่เยี่ยมมาก
- ขอบคุณครับ ขอบคุณ คนอะไรน่ารักจริงๆ - ขอให้สนุกนะ
ตลาดซุกแห่งนี้แหละ ที่ใช้ถ่ายหนังเรื่อง "เซ็กซ์ แอนด์ เดอะ ซิตี 2"
ฉากที่ไปอาบูดาบี จริงๆ เขามาถ่ายที่นี่เหรอ
ใช่
ใช่ฉากที่แคร์รี แบรดชอว์เดินชมตลาด
- แล้วบังเอิญเจอแฟนเก่าใช่ไหม - เอเดน
โอกาสจะเกิดเรื่องแบบนั้นแทบเป็นศูนย์เลย
- ไม่รู้สิ คือว่า… - เราอยู่ที่นี่มาสิบนาทีแล้ว
- ผมยังไม่เห็นเอเดนเลย - คุณอยากเจอเอเดนเหรอ
- ผมขอพูดอะไรอย่างได้ไหม - ได้สิ
ผมดูหนังเรื่อง "เซ็กซ์ แอนด์ เดอะ ซิตี" ตอนที่ไปอาบูดาบี
แล้วซินเทีย นิกสันก็บอกว่า "มาเถอะทุกคน อาบูดาบีมีอะไรให้ทำเยอะแยะ"
- แล้วเธอก็พูดว่า "อาบูดาบีดู" - ใช่
อาบูดาบีดู
พอเธอพูดอย่างนั้น ผมก็ยกทีวีจอแบนลงมาจากผนัง
- แล้วก็โยนมันออกไปนอกหน้าต่าง - โอเค
เพราะคุณชอบมากขนาดนั้นเลยเหรอ
- มุกนั่นน่ะ - ใช่
ผมทำแบบนั้นแหละเวลาถูกใจมากๆ
กับมุกในหนังตลก ผมก็จะโยนทีวีออกไปนอกหน้าต่าง
ผมเลยดูรายการตัวเองไม่ได้ไง
เพราะเดี๋ยวคงมีทีวีปลิวว่อนไปซ้ายทีขวาที
คุณอยากได้สะระแหน่สักหน่อยไหม
- ฉันอยากได้สะระแหน่ค่ะ ขอบคุณ - คุณครับ นี่เป็นสมุนไพรโปรดอันดับสองของเธอ
- เท่าไหร่คะ - ไม่ครับ ไม่มีปัญหา
ไม่ได้ เขาจะจ่ายให้คุณค่ะ
- ยินดีที่ได้รู้จักครับ สวัสดี - สวัสดี โซนา
คุณยิ้มสวยมาก
- ขอบคุณค่ะ - อัสสลามุอะลัยกุม
ผมอยากให้คุณดูอะไรบางอย่างที่พิเศษมาก
- ได้เลย - เชิญตามผมมาครับ
ครั้งล่าสุดที่มีคนพูดแบบนี้ สุดท้ายผมไปโผล่แก้ผ้าอยู่ในตรอก
เฮ่
- จิมมี คาร์เตอร์เคยมาที่ร้านผม - ดูสิ จิมมี คาร์เตอร์เคยมาที่นี่
พัฟ แดดดี
พัฟ แดดดีเคยมาที่นี่เหรอ ใช่ อ้อ พัฟ แดดดี…
- ขอบอกอะไรหน่อยนะ - ว่าไง
โชว์รูปจิมมี คาร์เตอร์ได้ ส่วนรูปพัฟ แดดดีไม่ต้องโชว์ดีกว่า
- ใช่ไหม โซนา - ใช่ๆ
ถูกต้องเลย ผมเห็นด้วยกับคุณ
- ยินดีต้อนรับสู่มาร์ราเกช - ขอบคุณครับ
โซนา คนที่ดีใจสุดๆ ที่ได้เจอผม ก็ดีใจตอนเจอพัฟ แดดดีด้วย
ผมต้องเผื่อใจไว้บ้างว่าเชื่อทั้งหมดไม่ได้
- ก็จริงนะ - "โอ้ ซัดดัม ฮุสเซนเพิ่งมาที่นี่เอง
เป็นคนที่ยอดเยี่ยมจริงๆ"
- อยากได้พูฟสักอัน - พูฟคืออะไรเหรอ
ไอ้พวกนั้นน่ะ
นี่คือพูฟแบบโมร็อกโก แล้วพูฟเอาไว้ทำอะไร
- เอาไว้นั่ง - เอาไว้นั่ง
- เอาหมอนยัดเข้าไปข้างใน - ยัดอะไรเข้าไปก็ได้
- ใช่ - โอเค
มีใครเคยเอาไปสวมเป็นหมวกบ้างไหม
- เคยทำเป็นหมวกไหม ขอลองหน่อย - มันไม่ใช่หมวกนะ
ไม่ใช่หมวกเหรอ ถ้าผมใส่เป็นหมวก ก็ไม่ถูกสินะ คุณดูเครียดเชียว
- ไม่ๆ มันไม่ใช่หมวก - เป็นหมวกที่ดูดีออก
ดูหนักนะ
- แต่ดูดีนะใช่ไหม - ตอนนี้เกือบ 40 องศานะ
ผมต้องซื้อเสื้อตัวนี้
- แล้วรู้ไหมว่าข้อดีคืออะไร โซนา - อะไรเหรอ
พรมผืนนี้เข้าชุดกับผ้าม่านเป๊ะเลย
ผมได้ของห่วยๆ มา
ทีมฮอกกี้
- ทีมฮอกกี้ - ฮอกกี้
- คุณเป็นคนแคนาดาเหรอ - ใช่สิ
เยี่ยมเลย ผมว่าต้องมีศึกคู่แค้นดุเดือดกันแน่ๆ
ล้อเล่นน่า
- มา เข้าไปดูร้านนี้กัน - มาดูนี่สิ
เขาขายเครื่องหนังชั้นดี ใช่ไหม
- ขอบคุณมากครับ - ผมพูดไปงั้นแหละ ผมก็ไม่รู้เหมือนกัน
- ใช่ - คุณอาจจะทำของปลอมก็ได้
- ผมไม่มีของปลอม ใบนี้งานแฮนด์เมด - แฮนด์เมด ใบนี้งานแฮนด์เมด
- โซนา รู้จักเกมซ่อนหาใช่ไหม - รู้
นี่คือซ่อนในตลาดซุก
ซุกกี้ๆ
ต้องขอโทษซินเทีย นิกสันด้วย มุกเมื่อกี้ของผมแย่พอๆ กันเลย
อาบูดาบีดู
ร้านขายยาชาวเบอร์เบอร์
ผลึกยูคาลิปตัส
- ใช้ยังไง… อ้อ หอมจัง - หอมมากเลยใช่ไหม
ว้าว
นี่มันเหมือนยาไอซ์สำหรับโคอาลาเลย
- ผลึกยูคาลิปตัส - ใช่
ผมเหมือนย้อนเวลากลับไปเลย
สวัสดีครับ จอร์จ วอชิงตัน นี่น่ะเหรอ ปี 2026 เขาแต่งตัวกันแบบนี้
มีอะไรที่ช่วยเรื่องสุขภาพไหม
เรื่องอะไรครับ ภูมิคุ้มกันเหรอ
เอาไว้ทำให้ภรรยาพอใจ
- ชาสตาร์วอร์ส คุณดื่มนี่ - ดื่มเหรอ
ใช่ แล้วนี่คือผลลัพธ์
- ผลลัพธ์คือแบบนี้เหรอ อ้อ - ใช่ครับ
ผมคงต้องผ่าตัดใหญ่ เพื่อให้ได้ผลลัพธ์ขนาดนั้น
แล้วก็ต้องมีผู้บริจาคอีก 35 คน
เอาละ โซนา คุณก็รู้ว่าผมชอบเครื่องหนัง
นี่คือคุณเลอลู คุณเลอลูใช่ไหมครับ
เขาเป็นช่างฝีมือ ผู้ชายคนนี้เป็นช่างตัดเสื้อฝีมือเยี่ยม
บอกเขาทีว่าผมเป็นพิธีกรงานออสการ์
งานประกาศรางวัลที่ยิ่งใหญ่ที่สุด ในประวัติศาสตร์มนุษยชาติ
รองจากงานประกาศรางวัลลูกโลกทองคำ กับงานเอ็มทีวี มูฟวี อวอร์ดส์
ผมอยากใส่ชุดทักซิโดหนัง ชุดทักซิโดหนังแบบโมร็อกโกน่ะ
- ได้ครับ - ตอนเขาวัดตัวผม
เขาพูดไหมว่าทำไมรูปปั้นดาวิดของมีเกลันเจโล ถึงต้องใส่ทักซิโดหนัง
นี่คือสัดส่วนร่างกายที่ดีที่สุด
ที่คุณเคยตัดเสื้อให้ใช่ไหม
ดูนี่สิ สวยมากเลย
- ใช่ ฉันชอบดมกลิ่น… - สุดยอดเลยใช่ไหม
ต่อไปนี้คุณคงมาดมผมตลอดเวลา
ไม่ละ ฉันขอผ่าน
เดี๋ยวก่อนนะ นี่คือเสื้อหนังสีขาว
นี่เหมือนเสื้อที่จิม มอร์ริสันใส่ไปงานพรอมเลย
แบบนั้นเท่ดีนะ ดูมีสไตล์
นี่เหมือนชุดที่เลนนี คราวิตซ์ ใส่ไปงานพรอมเลย เท่ใช่ไหม
ก็โอเคนะ ดีขึ้นหน่อย
นี่เหมือนชุดที่ผู้ชายคนนั้น ที่คุณชอบในเรื่อง "จิกโกโลส์" ใส่ไปงานพรอม
- ก็คงใช่แหละ - งั้นเหรอ นั่นไม่ใช่…
- ผมไม่รู้จักชื่อเขาด้วยซ้ำ - เบรซไง
นี่มันบ้ามาก ไม่นะ คุณเกือบตั้งชื่อลูกแฝดตามผู้ชายสองคนใน…
ใช่ เกือบไปแล้ว
บ้าจัง ขอโทษนะครับ พวกเราชอบแซวกันแบบนี้ ท่าทางคุณจะสนุกไปด้วย
ไม่มีใครแกล้งทำเป็นสนุกได้เก่งเท่าคุณแล้วครับ คุณเก่งมาก คุณสุดยอดจริงๆ
มาลองใส่กันเลย
- โอ้โห - ใช่ไหมล่ะ
- โอ้ พระเจ้า - สุดยอดมาก
- อย่าลูบหุ่นโชว์สิ - ผมเอากลับบ้านได้ไหม
คุณเกือบจะตัด… ผมเอากลับบ้านได้ไหม
ขอต้อนรับสู่งานออสการ์ ปี 2027 นี่คือพิธีกรของเรา โคแนน โอไบรอัน
นี่สุดยอดมาก
- เท่มาก - ยอดเยี่ยมสุดๆ
- ขยับตัวได้ไหม - ไม่ได้
ไม่ได้เลย ขอโทษนะ นี่ต้องเป็นรสนิยมเฉพาะของคนที่เก็บกดมากๆ แน่
"ผมชอบเครื่องหนังนะ แต่... เครื่องหนังแบบทางการ"
แบบนั้นแหละ เพอร์เฟกต์ครับทุกคน
- มองมาทางเราครับ - ทีมของผม
ฉันมานับดูแล้ว
โคแนนซื้อทักซิโดหนัง แจ็กเกตพรม แล้วก็กระเป๋าดัฟเฟิลหนัง
แล้วก็ชาช่วยเพิ่มพลังทางเพศ
ฉันนึกว่าเรามาโมร็อกโก เพื่อมาซื้อของให้ฉันซะอีก
โซนา คุณทำอะไรเนี่ย คุณแย่งผมพากย์เสียงแล้วเหรอ
น่าสงสารโคแนนจัง ขอโทษทีที่คุณไม่ได้พูดมากอย่างที่ต้องการ
เอาละ โซนา ไปเอาน้ำมันอันล้ำค่าของคุณกันเถอะ ดีไหม
ถึงแล้ว เลซ็อง เดอ มาร์ราเกช
- สวัสดี - สวัสดี เป็นไงบ้างคะ
- สวัสดีครับ สบายดีไหม - สบายดีค่ะ แล้วคุณล่ะ สบายดีนะคะ
เพื่อนผม โซนา ชอบน้ำมันอาร์แกนมาก
(อิกราม บี. เจ้าของร้าน)
- ฉันชอบมาก ใช้กับผมก็ได้ ใช้กับผิวก็ดี - มันดีสารพัดเลยค่ะ
คุณก็น่าจะใช้บ้างนะ ผิวคุณแห้งมากเลย
- ผิวผมแห้งมาก เป็นขุยเต็มไปหมด - ผิวแห้ง
ใช่ ดูตรงนี้สิ เหมือนตีนไก่เลย
- ดูสิ ชอบไหม - น้ำมันนี่ช่วยได้นะคะ
- ไม่เหรอ - อาร์แกนช่วยได้หมด
- แค่นั้นไม่พอสำหรับเธอหรอก - ใช่ค่ะ
มีถังน้ำมันอาร์แกนใบใหญ่ๆ ไหม จะได้เอาหัวเธอจุ่มลงไป
- แล้วแช่ทิ้งไว้สัก 24 ชั่วโมง - มีค่ะ เรามีแบบนั้น
ขวดใหญ่นี่ไง
ขวดนี้คงพอใช้ได้สองวัน
แล้วผิวผมล่ะ มีอะไรสำหรับผิวแบบผมบ้างไหม
- สำหรับผิวของคุณ - ดูสิ มัน…
เรามีครีมทามือ แล้วก็ครีมทาตัว
แล้วต้องทาบ่อยไหม วันละกี่ครั้ง
- วันละครั้งก็พอค่ะ - หอมจัง
- ใช่ กลิ่นโมร็อกโกมาก - หอมมากเลย
คุณต้องดมกลิ่นนี่
ผมหลอกเธอได้แล้ว
- บางครั้งก็ต้องใช้แผนหลอกล่อนานหน่อย - พอทีเถอะ
ดูสิ คนข้างนอก สวัสดีครับ สบายดีหรือเปล่า คุณรู้ไหม
ขนาดอยู่ตั้งไกล เธอยังรู้เลยว่ามือผมชุ่มชื้นแค่ไหน
- ใช่ พวกเขาได้กลิ่นคุณน่ะ - ดูสิ มือผมชุ่มชื้นมาก
มือคุณชุ่มชื้นมาก
ใช่
เย่
เห็นไหม นี่แหละที่ทำให้ทุกคน เป็นอันหนึ่งอันเดียวกัน
นี่อะไรครับ
- เป็นเจลอาบน้ำ ทำจาก… - ตั้งชื่อตามโคแนน
โซนาเพิ่งพูดกับผมว่า "เอาเจลนี่ไปใช้ซะ เจ้าทึ่ม"
- คุณรู้สึกว่ามือชุ่มชื้นบ้างไหมคะ - ตอนนี้ค่อยเหมือนมือปกติแล้ว
ใช่ มันชุ่มชื้นมาก
ทาได้ทุกชั่วโมงเลยค่ะ
ตลกดีนะ เมื่อกี้คุณยังบอกว่าวันละครั้งอยู่เลย
ไม่ค่ะ แต่คุณผิวแห้งมาก
ฉันบอกว่าถ้าผิวปกติ ทาวันละครั้งก็พอ
- ใช่ แต่ถ้าผิวไม่ปกติ - แต่คุณผิวแห้งมาก
เพราะงั้นจะทาทุกนาทีก็ยังได้
- ทุกนาทีเลยเหรอ - ใช่
เปลี่ยนมาเป็นทุกนาทีแล้วเหรอ
- นี่อะไรคะ - นี่คือน้ำมันกระตุ้นอารมณ์
- เขียนว่ากระตุ้นอารมณ์ - กระตุ้นอารมณ์
ต้องมีอีกคนมาใช้ด้วย หรือผมใช้คนเดียวก็ได้
ไม่ใช่ว่าผมไม่ชอบให้มีอีกคนหรอกนะ แต่คุณเข้าใจใช่ไหม
- ผมจะซื้อขวดนึงไว้ใช้คนเดียว - ได้เลยค่ะ
แล้วแถวนี้มีสวนสาธารณะไหม
เขาพิลึกคน
- นิดหน่อยค่ะ - นิดหน่อย ใช่ค่ะ
- เขาดู… - เขาดูเหมือน…
ทำไมเขามองฉันแบบนั้น
ไม่เป็นไรค่ะ พูดมาได้เลย
ฉันรู้สึกเครียดหรืออะไรแบบนั้นน่ะค่ะ
เครียดเหรอ ไม่นะ
ฉันชักจะอยาก...
ดื่มอะไรสักอย่างแล้วตอนนี้
ขอบคุณค่ะ ใช่ เขาเป็นแบบนั้นแหละ
สรุปว่าแค่อยู่กับผม ก็ทำให้คุณทั้งเครียดทั้งขนลุกเลยเหรอ
แหม ผมดีใจนะที่เดินทางมาไกลถึงนี่
เสียทั้งเวลาทั้งเงิน มาซื้อน้ำมันอาร์แกนของคุณนี่แหละ
- ขอบคุณค่ะ - แถมยังได้ฉายา "ตัวหลอนแห่งศตวรรษ" ด้วย
- ตอนนี้ผมไม่ได้ทำอะไรน่าขนลุกสักหน่อย - คุณดมกลิ่นไปตลอดทั้งวันเลยก็ได้
คุณดมกลิ่นได้ทั้งวันเลย
ของพวกนี้เราสั่งจากแอมะซอนได้ไหม
แทนที่จะต้องดั้นด้นมาถึงมาร์ราเกช
ไม่ได้ค่ะ แต่เรามีเว็บไซต์ของร้าน
- มีเว็บไซต์ด้วยเหรอ - ใช่ค่ะ
- แล้วถ้าเราสั่งจากเว็บไซต์… - ค่ะ
เราก็อยู่ในสหรัฐไม่ต้องเดินทางก็ได้
ใช่ค่ะ ฉันก็คิดว่าอย่างนั้นนะ
- ขอบคุณค่ะ - ดีใจมากที่ได้เจอพวกคุณ
- ลาก่อนค่ะ - บ๊ายบาย ลาก่อนนะครับ
- แล้วเจอกันครั้งหน้านะ - ครับ เราจะกลับมาใหม่ในอีกหนึ่งสัปดาห์
โอเคค่ะ
ในที่สุด ภารกิจสุดยิ่งใหญ่ของเราก็สิ้นสุดลง
ผมประทับใจโมร็อกโก ทั้งผู้คน ความเอื้อเฟื้อ และเสียงดนตรี
ความรักที่พวกเขามีต่อครอบครัว
รวมถึงวัฒนธรรมอาหาร ทั้งแบบดั้งเดิมและร่วมสมัย
และที่ดีที่สุดคือ
ผมมีความสุขที่ได้แบ่งปันประสบการณ์ครั้งนี้ กับเพื่อนร่วมงานสุดฮา
และเพื่อนรักของผม
แน่นอนว่าผมหมายถึงอูฐ
(ลัดฟ้าไปหาแฟน ๆ กับโคแนน โอไบรอัน)
- คุณครับ มีไข่ไหม - ไข่เหรอ มีไข่
มี… ไข่ไหมครับ
นี่มันบ้าบอสิ้นดี
คำบรรยายโดย อัญชลี วสุรัตต์